b'\n_START_ARTICLE_\nKaluga\n_START_SECTION_\nGeografi\n_START_PARAGRAPH_\nKaluga ligger p\xc3\xa5 Det centralrussiske plateau ved bredden af Oka-floden og bifloden Jatjenka.\n_START_SECTION_\nKlima\n_START_PARAGRAPH_\nKaluga har tempereret fastlandsklima med temperaturer mellem 15 \xc2\xb0C og 30 \xc2\xb0C om sommeren samt \xe2\x88\x925 \xc2\xb0C og \xe2\x88\x9220 \xc2\xb0C om vinteren. Den lavest m\xc3\xa5lte temperatur er \xe2\x88\x9245 \xc2\xb0C, mens sommertemperaturen kan n\xc3\xa5 op til +40 \xc2\xb0C i Kaluga. Den gennemsnitlige \xc3\xa5rlige nedb\xc3\xb8r er p\xc3\xa5 630 mm.\n_START_SECTION_\nHistorie\n_START_PARAGRAPH_\nKaluga blev grundlagt 1371 som en gr\xc3\xa6nsef\xc3\xa6stning ved Storfyrsted\xc3\xb8mmet Moskvas sydvestlige gr\xc3\xa6nse. Byen blev f\xc3\xb8rste gang n\xc3\xa6vnt i historiske dokumenter i 1371. I middelalderen var Kaluga en mindre bos\xc3\xa6tning ejet af Vorotynskij-fyrstene, hvis familiegods ligger s\xc3\xb8rvest for dagens by. P\xc3\xa5 1700-tallet vokste bosetningen til en handels- og administrasjonsby. Under krigen mot Napoleon i 1812 var Kaluga hovedkvarter for general Mikhail Kutuzov._NEWLINE_Under andre verdenskrig var Kaluga besat af Nazityskland fra oktober 1941, men blev allerede befriet af Den R\xc3\xb8de H\xc3\xa6r i december 1941._NEWLINE_Kaluga er kendt for byens mest ber\xc3\xb8mte s\xc3\xb8nner, Konstantin Tsiolkovskij, en pioner indenfor raketforskning, der anses som den russiske rumfarts far. Han begyndte sin karriere som l\xc3\xa6rer i Kaluga. Tsiolkovskij grundlagde i 1892 et institut for fysik i Kaluga. Hans tidligere bolig er i dag et viktigt russisk rumfartsmuseum, dedikert til hans teoretiske pr\xc3\xa6stationer og deres praktiske anvendelse indenfor moderne rumforskning.\n_START_SECTION_\n\xc3\x98konomi\n_START_PARAGRAPH_\nKaluga er i de seneste \xc3\xa5r blevet et af centrene for Ruslands bilindustri, efter at flere udenlandske producenter har bygget fabrikker i omr\xc3\xa5det._NEWLINE_I maj 2007 offentliggjorde Volkswagen, at de ville bygge en bilfabrikk i Kaluga, beregnet til at st\xc3\xa5 f\xc3\xa6rdig i 2009. Investeringen var mere end 370 millioner Euro. Fabrikken indledte produktion af Skoda Octavia i 2008, og startede produktionen af VW-modellene Passat, Touareg og Polo i 2009. Fabrikken er planlagt til en produktion af 115 000 biler pr \xc3\xa5r._NEWLINE_15. oktober 2007 indledte Volvo bygningen af en ny lastbilfabrik, som stod f\xc3\xa6rdig i 2009. Fabrikken har en kapacitet p\xc3\xa5 10 000 Volvo- og 5 000 Renaultlastbiler._NEWLINE_12. december 2007 offentliggjorde PSA Peugeot Citro\xc3\xabn sin beslutning om at bygge en ny bilfabrikk i Kaluga. Fabrikken producerer mellemstore biler._NEWLINE_28. december 2007 offentliggjorde Mitsubishi Motors at de planer om at bygge en fabrik i Kaluga med en \xc3\xa5rlig produktionskapacitet p\xc3\xa5 50 000 biler.\n_START_SECTION_\nTransport\n_START_PARAGRAPH_\nKaluga har jerbaneforbindelse til Moskva og "Ukrainevejen" M3, der er en del af  og slutter ved den ukrainske gr\xc3\xa6nse, passerer byen. Kaluga lufthavn, med daglige afgange til Tambov og Sankt Petersborg og flere ugentlige afgange til Gelendzjik, Donetsk, Voronezj, Rostov ved Don, Anapa, Kharkiv, Saransk, Minsk og Belgorod, ligger 6\xc2\xa0km nord\xc3\xb8st for byens sentrum.\n_START_SECTION_\nUddannelse og kultur\n_START_PARAGRAPH_\nKaluga er hjemsted for en filial af Moskva Tekniske Statsuniversitet. Desuden findes \xc3\xb8konomiske og sprogvidenskabelige uddannelsesinstitutioner.'